2017ના પ્રથમ નવ મહિનામાં 3.16 અબજ ડોલરના PE સોદા - NGS Business
2017ના પ્રથમ નવ મહિનામાં 3.16 અબજ ડોલરના PE સોદા-બચત - રોકાણ-કમાણી -બચત-Economic Times Gujarati
2017ના પ્રથમ નવ મહિનામાં 3.16 અબજ ડોલરના PE સોદા
22 Oct 2017, 1554 hrs IST, ET Bureau
મુંબઈ:વર્ષના પ્રથમ નવ મહિનામાં રિયલ એસ્ટેટમાં 40 ડીલમાં પ્રાઇવેટ ઇક્વિટી રોકાણ 3.16 અબજ ડોલર સુધી પહોંચી ગયું છે. વૈશ્વિક અને સ્થાનિક સંસ્થાકીય રોકાણકારો ભારતીય રિયલ એસ્ટેટમાં, ખાસ કરીને કોમર્શિયલ સેગમેન્ટમાં મૂડી ઠાલવી રહ્યા છે. રોકાણનું સરેરાશ કદ પણ વધ્યું છે. એક વર્ષ અગાઉ સમાન ઈનફ્લો સર્જાયો હતો જેમાં કુલ 66 સોદા થયા હતા તેમ વેન્ચર ઇન્ટેલિજન્સનો ડેટા દર્શાવે છે.
તાજેતરના ક્વાર્ટરના આંકડા દર્શાવે છે કે 2017ના પ્રથમ નવ મહિનામાં રિયલ એસ્ટેટમાં કુલ પીઇ રોકાણ કુલ 40 સોદામાં 3.16 અબજ ડોલર હતું જે 2016માં સમાન ગાળામાં 66 સોદામાં 3.14 અબજ ડોલર હતું.
ત્રીજા ક્વાર્ટરમાં વોલ્યુમ અને વેલ્યૂની દૃષ્ટિએ કોમર્શિયલ સ્પેસમાં પ્રભાવ જળવાઈ રહ્યો હતો. કોમર્શિયલ ક્ષેત્રે ૩૫૬ મિલિયન ડોલરના છ સોદા થયા હતા જ્યારે સપ્ટેમ્બર ક્વાર્ટરમાં રેસિડેન્શિયલ ક્ષેત્રે પાંચ સોદામાં 340 મિલિયન ડોલરનું ટ્રાન્ઝેક્શન થયું હતું. રિયલ એસ્ટેટ કંપનીઓ અને પ્રોજેક્ટ્સે 696 મિલિયન ડોલરનાં કુલ 11 રોકાણ આકર્ષ્યાં છે. અગાઉના ક્વાર્ટરમાં 12 સોદામાં 1.23 અબજ ડોલરનું રોકાણ થયું હતું તેમ ડેટા દર્શાવે છે.
પ્રાઇવેટ ઇક્વિટી પર નજર રાખતી ડેટા એનાલિટિક્સ કંપની વેન્ચર ઇન્ટેલિજન્સના સ્થાપક અરુણ નટરાજને જણાવ્યું કે, રિયલ એસ્ટેટમાં સંસ્થાકીય રોકાણની દૃષ્ટિએ વર્ષ 2017 સ્થિર રહેશે. પેન્શન અને સોવેરિન ફંડ્સ જેવી મજબૂત એન્ટિટી તરફથી લાંબા ગાળાની વધુ મૂડી આ સેક્ટરમાં આવી રહી છે. પ્લેટફોર્મ ટ્રાન્ઝેક્શન આ ઈનફ્લોને પ્રેરિત કરે છે. ભારત માટે ફ્રન્ટલોડેડ કમિટમેન્ટ છે અને ભવિષ્યમાં તેની અસર પડશે.
ઇન્વેસ્ટમેન્ટમાં અત્યારે કોમર્શિયલ સેગમેન્ટ અગ્રેસર છે. જોકે, પોલિસીના અમલીકરણ વિશે સ્પષ્ટતા થઈ જાય પછી રેસિડેન્શિયલમાં પણ સક્રિયતા વધશે તેમ નટરાજને જણાવ્યું હતું.
રિયલ એસ્ટેટ (રેગ્યુલેશન એન્ડ ડેવલપમેન્ટ) એક્ટ, 2016, સેક્ટરને પારદર્શક બનાવવા માટે કરવામાં આવતી નિયમનકારી ઓફર, ગવર્નન્સમાં સુધારા, તથા સિસ્ટમમાં સફાઈ મહત્ત્વનું પરિબળ છે જે આ સેગમેન્ટમાં લાંબા ગાળાનું રોકાણ ખેંચી લાવશે, જેમાં ઘણા સમયથી નરમાઈની સ્થિતિ છે.
ગયા સપ્તાહમાં વૈશ્વિક ઇન્શ્યોરન્સ અને એસેટ મેનેજમેન્ટ કંપની આલયાન્ઝ ગ્રૂપે ભારતમાં તેની પ્રથમ રિયલ એસ્ટેટને લગતી ડીલમાં શાપૂરજી પલોનજી ગ્રૂપ સાથે ભાગીદારી કરી હતી જેથી અહીં ઓફિસ પ્રોપર્ટીનું ઇન્વેસ્ટમેન્ટ પ્લેટફોર્મ રચાશે. સિંગાપોર સ્થિત, રૂપી ડોમિનેટેડ અને ક્લોઝ એન્ડેડ ફંડ ઇક્વિટીમાં રોકાણ દ્વારા 50 કરોડ ડોલર એકત્ર કરવા માંગે છે. તેમાંથી 25 કરોડ ડોલર આલયાન્ઝ દ્વારા રોકવામાં આવશે.
આલયાન્ઝ રિયલ એસ્ટેટના એશિયા પેસિફિકના સીઇઓ રુષભ દેસાઈએ કહ્યું કે, અમે એશિયા પેસિફિક ફાળવણીનો 60 ટકા હિસ્સો ગ્રોથ ઇકોનોમીમાં રોકવા માંગીએ છીએ. ભારતીય અર્થતંત્ર સતત આઉટપરફોર્મ કરી રહ્યું છે. મજબૂત વૃદ્ધિ, પ્રોત્સાહક ડેમોગ્રાફિક ટ્રેન્ડ અને વધતી પારદર્શિતા રિયલ એસ્ટેટને ટેકો આપી રહી છે.